Diari Oficial de la Generalitat Valenciana


Sumari del DOGV 6165, del 15-12-2009 (2009/14163)

RESOLUCIÓ de 2 de desembre de 2009, de la consellera d'Agricultura, Pesca i Alimentació, per la qual es publica la declaració de crèdit disponible i distribució definitiva de crèdit a les convocatòries d'ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració en el Reial Decret 1799/2008, de 3 de novembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14764


Data del document
:   02-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de desembre de 2009, de la consellera d'Agricultura, Pesca i Alimentació, per la qual es publica la declaració de crèdit disponible i distribució definitiva de crèdit a les convocatòries d'ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració en el Reial Decret 1799/2008, de 3 de novembre. [2009/14704]  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Els esmentats extrems depenen de la llei anual de pressupostos, en estos moments, la Llei 17/2008, de 29 de desembre, de la Generalitat Valenciana, de Pressupostos, per a l'exercici 2009.  
Mitjançant l'Orde de 30 de desembre de 2008, de la Conselleria d'Agricultura, Pesca i Alimentació, s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que s'atorgaran amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), posteriorment va ser modificada per l'Orde de 15 de setembre de 2009 (DOCV núm. 6105, de 18.09.2009) i per l'Orde de 19 d'octubre de 2009, de la Conselleria d'Agricultura, Pesca i Alimentació (DOCV núm. 6135, de 02.11.2009). Este règim d'ajudes complix amb allò que es disposa en els articles 87 i 88 del Tractat, que ha sigut autoritzat per la Comissió, amb data 26 de febrer de 2009, amb el número d'ajuda N 543/2008.  
En la convocatòria s'establia, per a l'exercici 2009, que la quantia màxima es veuria incrementada amb un import addicional pendent de l'aprovació d'una generació de crèdit finançada amb fons del Ministeri de Medi Ambient, Medi Rural i Marí.  
D'acord amb allò que s'establix en l'article 58 del Reial Decret 887/2006, de 21 de juliol, pel qual s'aprova el Reglament General de Subvencions, una vegada aprovat per la Conselleria d'Economia, Hisenda i Ocupació l'expedient de generació de crèdit, resolc:  
Apartat primer  
Incrementar amb 1.584.624,50 euros el crèdit destinat a les ajudes a la reconversió de plantacions de determinats cítrics regulades mitjançant l'Orde de 30 de desembre de 2008, de la Conselleria d'Agricultura, Pesca i Alimentació, per la qual es convoquen les esmentades ajudes (DOCV núm. 5928, de 08.01.2009), i s'assigna un import global màxim, per a l'any 2009, de 6.584.624,50 euros. A càrrec de l'aplicació pressupostària 25.04.94.136.47, línia de subvenció T4724.  
Apartat segon  
El règim de recursos que és procedent és el recurs de reposició que s'interposarà en el termini d'un mes davant de la consellera, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de Jurisdicció Contenciosa Administrativa.  
València, 2 de desembre de 2009.- La consellera d'Agricultura, Pesca i Alimentació: Maritina Hernández Miñana.